**Overwatch League** (**OWL**) er en profesjonelt e-sportsliga for *Overwatch 2* (tidligere *Overwatch*), eid av spillets utvikler Blizzard Entertainment og drevet av Major League Gaming, som også er eid av Blizzard moderselskap Activision Blizzard. Overwatch League følger oppsettet til andre tradisjonelle nordamerikanske ligaer, med permanente, by-baserte lag sponset av separate eierskap. Overwatch League har vært aktiv siden 2017, og har land ifra Nord-Amerika, Øst-Asia og Europa, og har spillere fra hele verden, blant annet norske Stefan «Onigod» Fiskerstrand spilte for laget Dallas Fuel og senere for et av de to europeiske lagene, Paris Eternal (senere endret navn til Vegas Eternal), som første nordmann i serien, dog det har vært nordmenn bak scenene tidligere.

Ligaspillene ble opprinnelig vist (utenfor Kina) på strømmetjenesten Twitch, etter en avtale mellom Blizzard og tjenesten antatt å ha vært minst 90 millioner amerikanske dollar. Twitch-kringkastingene ble sendt på engelsk, fransk og koreansk. I 2018 begynte ligaen også å bli sendt på ESPN-kanaler (og Disney XD). I 2020 gikk Blizzard inn i en avtale med YouTube, som dekket alle Blizzards e-sportsarrangementer, og erstattet da Twitch.

Lag
---

Ligaen hadde i sin første sesong (2018) tolv lag basert i flere verdensbyer. Åtte lag ble lagt til i 2019-sesongen. Disse 20 lagene er splittet inn i to grupper: East (engelsk, «øst») og West («vest»).

| Lag | Gruppe | Hovedkvarter | Ble med i | Eier |
| --- | --- | --- | --- | --- |
| Chengdu Hunters | East | Kinas flagg Chengdu | 2019 | Huya |
| Guangzhou Charge | Kinas flagg Guangzhou | 2019 | Nenking Group |
| Huangzhou Spark | Kinas flagg Huangzhou | 2019 | Bilibili |
| Los Angeles Valiant | USAs flagg Los Angeles | 2018 | Immortals Gaming Club |
| Seoul Infernal (tidligere Philadelphia Fusion) | Sør-Koreas flagg Seoul | 2018 | Comcast Spectacor |
| Seoul Dynasty | Sør-Koreas flagg Seoul | 2018 | Gen.G |
| Shanghai Dragons | Kinas flagg Shanghai | 2018 | NetEase |
| Atlanta Reign | West | USAs flagg Atlanta | 2019 | Atlanta Esports Ventures |
| Boston Uprising | USAs flagg Boston | 2018 | Kraft Group |
| Dallas Fuel | USAs flagg Dallas | 2018 | OpTic Gaming, Hersh Interactive Group |
| Florida Mayhem | USAs flagg Miami og Orlando | 2018 | Misfits Gaming |
| Houston Outlaws | USAs flagg Houston | 2018 | Beasley Media Group |
| London Spitfire | Storbritannias flagg London | 2018 | Cloud9 |
| Los Angeles Gladiators | USAs flagg Los Angeles | 2018 | Kroenke Sports & Entertainment |
| New York Excelsior | USAs flagg New York | 2018 | NYXL |
| San Francisco Shock | USAs flagg San Francisco | 2018 | NRG Esports |
| Toronto Defiant | Canadas flagg Toronto | 2019 | OverActive Media |
| Vancouver Titans | Canadas flagg Vancouver | 2019 | Aquilini Investment Group |
| Vegas Eternal (tidligere Paris Eternal) | USAs flagg Las Vegas | 2019 | DM-Esports |
| Washington Justice | USAs flagg Washington, D.C. | 2019 | Washington Esports Ventures |

Resultater
----------

Per 2022-sesongen er det 20 lag som har konkurrert i ligaen, med fire lag som har vunnet minst én «Grand Finals»-tittel.

Sluttspillresultater per sesong| Sesong | Vinnere | Resultat | Andreplass |
| --- | --- | --- | --- |
| 2018 | London Spitfire | 2–0 | Philadelphia Fusion |
| 2019 | San Francisco Shock | 4–0 | Vancouver Titans |
| 2020 | San Francisco Shock | 4–2 | Seoul Dynasty |
| 2021 | Shanghai Dragons | 4–0 | Atlanta Reign |
| 2022 | Dallas Fuel | 4–3 | San Francisco Shock |

Kritikk
-------

Overwatch League har fått kritikk på grunn av flere årsaker.

#### Kvinnelige spillere i Overwatch League

Overwatch League fikk tidlig kritikk for å ikke ha noen kvinnelige spillere ut av over 100 spillere på lagene som var registrert, spesielt etter en situasjon i 2016 som omhandlet den sørkoreanske spilleren Kim «Geguri» Se-yeon, som ble dødstruet og klandret for juks på grunn av hennes spillerstil med figuren Zarya. Det kom også frem at Geguri var vurdert av forskjellige lag, men ble ikke signert grunnet språkvansker eller ønske å jobbe med allerede etablerte spillere. Laget Shanghai Dragons endte opp med å hyre Geguri, selv om hun selv var skeptisk for å bli «Overwatch Leagues første kvinne». I 2019 var hun inkludert i TIMEs liste med «Next Generation Leaders» (Neste Generasjons Ledere), på grunnlag av å kjempe kjønnsskjevhet i «gaming». Hun var med Shanghai Dragons til 26. oktober 2020, og er den eneste kvinnelige spilleren som har deltatt i Overwatch League.

#### Spilleroppførsel

Siden Overwatch League offentliggjorde bøter de la på spillerne og lagene de tilhørte på grunn av dårlig oppførsel («toxicity»), «boosting» og kontodeling, ble det oppstyr rundt dette. Spillere som gjentatt brøt Overwatch Leagues regler kunne risikere å bli suspendert. Dette inkluderte stor oppmerksomhet for rasistisk og homofobisk oppførsel fra kanadiske Dallas Fuel-spilleren Felix «xQc» Lengyel, som ble suspendert flere ganger før han forlot laget. Andre disiplinerte spillere inkluderer finske Timo «Taimou» Kettunen, Houston Outlaws-treneren Tae-yeong «TaiRong» Kim og Ted «Silkthread» Wang.

#### Spillerhelse

Da den tredje sesongen startet, var det bekymring rundt spillernes stressnivå på grunn av ligaen. Femti spillere hadde forlatt ligaen i løpet av de to første årene, hvor flere nevnte stresset som ligaen skapte, og psykiske helsevansker. Det var forventet at mer stress skulle oppstå ved tillegg av reise som var trengt for hjemme/borte-formatet som ble introdusert i det tredje året.

Referanser
----------

1. ↑  «BlizzCon: Blizzard announces pro Overwatch League». *ESPN.com* **(engelsk)**. 4. november 2016. Besøkt 7. august 2020.
2. ↑  «Onigod». *Liquipedia Overwatch Wiki* **(engelsk)**. Besøkt 13. juni 2021.
3. ↑  «Overwatch League: Dallas Fuel Signs Onigod». *Esports News Network | ESTNN* **(engelsk)**. 20. juni 2020. Besøkt 7. august 2020.
4. ↑  «Sources: Overwatch League-Twitch Deal Worth At Least $90M». *www.sportsbusinessjournal.com* **(engelsk)**. Besøkt 3. februar 2023.
5. ↑  «No Girls Allowed: Dissecting The Gender Divide in Overwatch League». *pastemagazine.com* **(engelsk)**. 11. januar 2018. Besøkt 10. juni 2021.
6. 1 2  «No Overwatch League Team Signed The Game's Most Notable Female Pro To Their Roster». *Kotaku* **(engelsk)**. Besøkt 10. juni 2021.
7. ↑  Carpenter, Nicole (1. august 2018). «OWL commissioner Nate Nanzer: Geguri has inspired "millions of girls" around the world». *Dot Esports* **(engelsk)**. Besøkt 10. juni 2021.
8. ↑  «Meet TIME's Next Generation Leaders». *Time* **(engelsk)**. Besøkt 10. juni 2021.
9. ↑  «Blizzard Creates Official Catalog Of Overwatch Pros Who Break The Rules». *Kotaku* **(engelsk)**. Besøkt 10. juni 2021.
10. 1 2  «'Overwatch' pro suspended for 'racially disparaging' emote». *Engadget* **(engelsk)**. Besøkt 10. juni 2021.
11. ↑  Castello, Jay (28. januar 2020). «Don’t worry about the Overwatch League, worry about its workers». *Polygon* **(engelsk)**. Besøkt 10. juni 2021.

Eksterne lenker
---------------

* Offisielt nettsted Rediger på Wikidata

* (en) Overwatch League – kategori av bilder, video eller lyd på Commons Rediger på Wikidata